Lov om straff for smugling på andre land

Lov om straff for smugling på andre land (fullt navn: lov om straff for å delta i og medvirke til smugling på andre land) var en norsk lov som gjorde det straffbart å bruke norsk fartøy til smuglerfart på fremmed land.§ 1

Redere eller disponenter som overtrådte loven kunne straffes med bøter. De kunne også straffes for å ha leiet ut eller bortfraktet fartøyet når de visste eller burde vite at leietageren eller befrakteren aktet å bruke det til smuglerfart på fremmed land. Det ble også ansett som smuglerfart etter loven når fartøyets last losses utenfor et annet lands tollgrense under forhold som gjør det overveiende sannsynlig at lasten aktes smuglet inn.§ 2

Loven ble vedtatt 25. juni 1926 og trådte i kraft umiddelbart.§ 4 Den ble opphevet da straffeloven av 2005 trådte i kraft 1. oktober 2015.

Referanser

Eksterne lenker
 Lovdata

Kategori:Tidligere norske lover
Kategori:Norsk strafferett
Kategori:Smugling
Kategori:Lover av 1926
Kategori:Opphør i 2015